《金缕曲 吴庶宁七十索词，书以寿之》
清代·顾贞观

旷达如君几。几曾夸、乌衣列戟，向来门第。咫尺樊笼偏谢却，裹向软红尘里。

应自信、筹之熟矣。惟有闲身消受得，第二泉、如镜山如绮。

判岁月，此中寄。

人生适意为佳耳。莫空过、持螯时节，听鹂天气。茶局纵横纱帽侧，一笑纷纷斗蚁。

那更觅、参同真契。辛苦还丹兼辟谷，总输君、独悟长生理。

看玉树，绕阶起。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。